Gastronomía de Arquestrato
**Arquéstrato** (en grego, Ἀρχέστρατος, *Arkhéstratos*) foi un antigo poeta grego de Xela e Siracusa, en Sicilia, que escribiu a mediados do século -IV.

Traxectoria
-----------

O seu poema humorístico didáctico *Hedypatheia* ("o bo comer"), escrito en versos hexámetros, aconsella ao lector gastronómico sobre onde atopar a mellor comida no mundo mediterráneo. O escritor, que deseñou o texto sobre a base dos antigos textos de Hesíodo ou Teognis sobre comellóns, parodia o estilo de antigos poetas gnómicos. O escrito centra a maior parte da súa atención nos peixes, a pesar de que algúns dos fragmentos iniciais se refiren aos aperitivos, e tamén hai unha sección sobre o viño. O poema gozaba de certa notoriedade entre os lectores dos séculos -IV e -III: foi mencionado polo poeta cómico Antífanes, por Linceo de Samos e polos filósofos Aristóteles, Crisipo de Soli e Clearco de Soli. En case todos os casos, estas referencias eran despectivas, o que implica que o poema de Arquéstrato, do mesmo xeito que o manual de sexo de Filénide, era posíbel que corrompesen aos seus lectores. Esta actitude exemplifícase nos *Deipnosofistas* de Ateneo con citas de Crisipo:

> 
> 
> Este, profundamente admirábel, Crisipo, n'"A bondade e o pracer" libro V, di: «así mesmo os libros de Filénide, a *Gastronomía* de Arquéstrato, e os estimulantes para amar e as relacións sexuais, pero tamén as cortesás que practican estes movementos e posturas e se especializan no tema.», e máis adiante di: «aprenden estes de memoria ese tipo de cousas e posúen os libros sobre o tema de Filénide, Arquéstrato e de outros escritores de temas similares.» No libro VII, di: «polo tanto non se trata de estudar a Filénide, ou a *Gastronomía* de Arquestrato, coa expectativa de mellorar a vida de un!». Claramente, ao citar a este Arquéstrato tan a miúdo, vós enchestes o noso banquete de indecencia. Hai algo calculado para corromper que este fino poeta non dixo?
> Ateneo, *Deipnosofistas* VIII (335d-f).
> 
> 

Existen 62 fragmentos do poema de Arquéstrato que chegaron até os nosos días, todos eles por ser citados por Ateneo na súa obra *Deipnosofistas.* O poema foi traducido ou imitado en latín por Ennio.

Véxase tamén
------------

### Bibliografía

* Andrew Dalby, "Archestratos: where and when?" in *Food in antiquity* ed. John Wilkins and others (Exeter: Exeter University Press, 1995) pp. 400–412.
* Kathryn Koromilas, "Feasting with ArchestratusArquivado 08 de outubro de 2016 en Wayback Machine." in *Odyssey* (November/December 2007)
* S. Douglas Olson and Alexander Sens, Archestratos of Gela: Greek Culture and Cuisine in the Fourth Century BCE. Oxford: Oxford University Press, 2000. [Text, translation, commentary.]
* Carmen Soares, Arquéstrato: Iguarias do mundo greco. *Guia gastronómico do Mediterrâneo antigo.* Coimbra: Imprensa dá Universidade de Coimbra, 2016. ISBN 978-989-26-1244-7 [Estudo, tradución portuguesa.]
* John Wilkins, Shaun Hill, Archestratus: The life of luxury. Totnes: Prospect Books, 1994. [Introduction, translation, commentary.] Texto online con introdución

### Ligazóns externas

* Arquéstrato de Xela.

|  |  |
| --- | --- |
|  | Wikimedia Commons ten máis contidos multimedia na categoría:  ***Arquéstrato de Xela*** |

|  |  |
| --- | --- |
| Control de autoridades | 
* Wd: Q210507
* WorldCat
* VIAF: 264689708
* BAV: ADV10015250
* BIBSYS: 94010271
* BNF: 12081989d
* CERL: cnp00405229
* CiNii: DA14382550
* DeutscheBio: 11929107X
* FAST: 129568
* GND: 11929107X
* ICCU: CFIV058736
* ISNI: 0000 0003 8232 7498
* LCCN: n84081488
* NLA: 35331869
* NTA: 069842493
* OL: OL21062A
* SUDOC: 066977738

 |